CELEX: 62010CN0036
Language: sk
Date: 2010-01-22 00:00:00
Title: Vec C-36/10: Žaloba podaná 22. januára 2010 — Európska komisia/Belgické kráľovstvo

27.3.2010   
            
            
               SK
            
            
               Úradný vestník Európskej únie
            
            
               C 80/17
            
         Žaloba podaná 22. januára 2010 — Európska komisia/Belgické kráľovstvo
   (Vec C-36/10)
   2010/C 80/32
   Jazyk konania: francúzština
   
      Účastníci konania
   
   
      Žalobkyňa: Európska komisia (v zastúpení: A. Sipos a J.-B. Laignelot, splnomocnení zástupcovia)
   
      Žalovaný: Belgické kráľovstvo
   
      Návrhy žalobkyne
   
   
               —
            
            
               určiť, že Belgické kráľovstvo si tým, že neprijalo všetky opatrenia na správne prebratie článku 12 ods. 1 druhého pododseku smernice Rady 96/82/ES z 9. decembra 1996 o kontrole nebezpečenstiev veľkých havárií s prítomnosťou nebezpečných látok (1), zmenenej a doplnenej smernicou Európskeho parlamentu a Rady 2003/105/ES zo 16. decembra 2003 (2), nesplnilo povinnosti, ktoré mu vyplývajú z tejto smernice,
            
         
               —
            
            
               zaviazať Belgické kráľovstvo na náhradu trov konania.
            
         
      Žalobné dôvody a hlavné tvrdenia
   
   Európska komisia vo svojej žalobe tvrdí, že žalovaný v regióne Brusel-hlavné mesto správne nevykonal ustanovenia článku 12 ods. 1 druhého pododseku smernice 96/82/ES. Na účely predchádzania veľkých havárií a obmedzenia dôsledkov takých havárií toto ustanovenie totiž členským štátom ukladá povinnosť dbať na to, aby politiky využitia a použitia pôdy z dlhodobého hľadiska zohľadňovali potrebu zachovania vhodných vzdialeností medzi podnikmi, ktoré spadajú pod túto smernicu, a obytnými oblasťami, oblasťami verejného určenia alebo oblasťami určenými na trávenie voľného času uvedenými v článku 12 tejto smernice. Z analýzy ustanovení predložených bruselskými orgánmi pritom vyplýva, že tieto ustanovenia sa týkajú len vydávania stavebných povolení či povolení na parceláciu, ktoré sú nevyhnutnou etapou nadväzujúcou na vypracovanie politiky využitia či použitia pôdy. Regionálne opatrenia sú tak neúplné, pretože sa nevzťahujú na postup definovania a vykonania tejto politiky ako celku.
   
      (1)  Ú. v. ES L 10, 1997, s. 13; Mim. vyd. 05/002, s. 410.
   
      (2)  Smernica Európskeho parlamentu a Rady 2003/105/ES zo 16. decembra 2003, ktorou sa mení a dopĺňa smernica Rady 96/82/ES o kontrole nebezpečenstiev veľkých havárií s prítomnosťou nebezpečných látok (Ú. v. EÚ L 345, s. 97; Mim. vyd. 05/004, s. 398).